**ПОНЕДЕЉАК, 27. 4. 2020.**

Наставни предмет: **Математика**

Наставна јединица: **Једначине, 1. део**

**Преписати у свеску:**

Х · 4 = 536 9 · Х = 738

Х = 536 : 4 Х = 738 : 9

Х = 134 Х = 82

провера: 134 · 4 = 536 провера : 9 · 82 = 738

**Непознати чинилац израчунава се тако што се производ подели са познатим чиниоцем.**

Х : 8 = 432 Х : 7 = 7 654

Х = 432 · 8 Х = 7 654 · 7

Х = 3 456 Х = 53 578

провера: 3 456 : 8 = 432 провера: 53 578 : 7 = 7 654

**Непознати дељеник израчунава се тако што се количник помножи са делиоцем.**

455 : Х = 7 413 475 : Х = 745

Х = 455 : 7 Х = 413 475 : 745

Х = 65 Х = 555

провера: 455 : 65 = 7 провера: 413 475 : 555 = 745

**Непознати делилац израчунавамо тако што поделимо дељеник и количник.**

Радимо задатке:

Радна свеска 70. стр.

**Предмет**: Српски језик

**Наставна јединица** : Вежбамо писмено изражавање

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У вашој радној свесци на страни 57. налази се одломак из књиге „Роман јегуље“, чувеног српског математичара, професора, проналазача, музичара, новинара, писца, риболовца - Михајла Петровића Аласа, од миља званог Мика Алас.

Надимак Алас – речни риболовац, добио је због своје велике љубави према риболову.

У току многих прекоокеанских путовања, настали су Аласови путописи велике уметничке вредности, у којима је на необичан начин описао егзотичне пределе.

„Роман јегуље“ сведочи о свестраности његове личности и његовом начину размишљања.

То је књижевно дело између науке и уметности, али и између путописа и романа.

**Занимљивост :** Сваке јесени, јегуље напуштају европске реке како би путовале преко Атлантског океана, да би се размножавале једном у животу, а затим угинуле. Препливају око 4.800 км до Саргашког мора ( Западни део Атлантика, близу Бахама ).

Прочитајте одломак из овог путописа – романа. Верујем да ће вам се допасти.

У радној свесци, испод одломка имате задатак да опишете неку животињу која вам је занимљива.

Можете описати и свог кућног љубимца.

Пишите уредно и читко. Не заборавите наслов

*Предмет:* **Грађанско васпитање**

*Наставна јединица*: У наредном периоду желео бих ...

* Напиши шта желиш за наредни период да се промени. Које су то активности које замишљаш да оствариш које до сада ниси могао.

*Предмет:* **Физичко васпитање**

*Наставна јединица*: Вежбе истезања ( 1 део )

* Вежбама за истезање подстичемо циркулацију у телу, редукујемо непријатне мишићне болове и појачавамо правилну покретљивост зглобова.

Предлажем да урадимо неке од њих:

Вежба 1.

* У стојећем положају скупите ноге и спојите руке. Тако спојене подигните их изнад главе и померајте их заједно раменима лево и десно.

Поновити вежбу 5 пута!

Вежба 2.

* Лезите на бок, ухватите руком стопало и повлачите ногу ка леђима.

Урадити вежбу 5 пута!

Вежба 3.

* Исто лежећи обухватити руком коленои повлачите га ка себи.

Урадите вежбу неколико пута!

Вежба 4.

* Једна од најделотворнијих вежби јесте такозвана “ переца’ вежба. У лежећем положају савијајте колена ка споља.На тај начин растерећујете кукове.

Поновите вежбу неколико пута!

Предмет: **Музичка култура**

Наставна јединица: **Карневал животиња-Камиј Сен -Санс**

Композиције **: "Корњаче", "Кенгури", "Антилопе" и " Финале"**

**Запишите у ваше нотне свеске:**

Камиј Сен -Санс је француски композитор чије смо композиције слушали прошле године у свити "Карневал животиња". Она описује карактер и начин кретања неких животиња, различитим мелодијама и ритмом.

Карневал је весела парада разиграних, распеваних и маскираних учесника.

Финале у овој композицији означава свечану завршницу, њен крај.

Пажљиво слушајте и обратите пажњу на инструменте који се чују.

**Домаћи задатак:**

Након саслушаних композицијa, нацртајте **корњачу, кенгура и антилопу,**

а затим и **инструменте** којима су представљене поменуте животиње.

У уџбенику на 57. страни прочитајте питања и  **усмено** одговорите на њих.

**УТОРАК, 28. 4. 2020.**

**Предмет**: Српски језик

**Наставна јединица** : “Плави зец”, Душан Радовић, обрада

Душан Радовић (Ниш 29.11.1922.године – Београд 16.08.1984.године) био је српски песник, писац, новинар, афористичар ...

Позната дела : “Капетан Џон Пиплфокс“,“Поштована децо“,“Смешне речи“...

Углавном је писао за децу, са жељом да најлепше стихове поклони најмлађима.

Песма “Плави зец“ је производ песникове маште. Говори о неустрашивом, радозналом зецу, који има бројне квалитете *“зна да свира, зна да плете, ручак кува, кућу мете“.*

Песма је бајковита – има форму бајке. Зашто?

Појављује се плави зец који све зна; број три – *“три сам земље прелазио и три горе прегазио и три мора препловио“.*

Песник је тај који је прешао све то да би уловио плавог, чудног, јединственог зеца и поклонио га деци. Ставио га је у торбу, али га је зец преварио. Тражио му је да га пусти из торбе, да би се дотерао пре него што изађе пред децу. Песник га је пустио, али зец није испунио то што је рекао, већ је побегао.

Прочитајте више пута ову песму, да би лакше одговорили на питања која се налазе у вашој радној свесци на страни 47.

Пишите читко и уредно.

Наставни предмет: **Математика**

Наставна јединица: **Једначине, 2. део**

**Преписати у свеску:**

**Х : 3** + 1 218 = 4 792 **непознат је сабирак**

Х : 3 = 4 792 – 1 218

**Х** : 3 = 3 574 **непознат је дељеник**

Х = 3 574 · 3

Х = 10 722

пр. 10 722 : 3 + 1 218 = 3 574 + 1 218 = 4 792

**( Х – 1 )** · 236 = 236 **непознат је чинилац**

Х – 1 = 236 : 236

**Х** – 1 = 1 **непознат је умањеник**

Х = 1 + 1

Х = 2

пр. ( 2 – 1 ) · 236 = 1· 236 = 236

5 298 – **65 · Х** = 618 **непознат је умањилац**

65 · Х = 5 298 – 618

65 · **Х** = 4 680 **непознат је чинилац**

Х = 4 680 : 65

Х = 72

пр. 5 298 – 65 ·72 = 5 298 – 4 680 = 618

**ДОМАЋИ ЗАДАТАК:**

Радна свеска стр. 72.

Предмет: **Природа и друштво**

Наставна јединица: **Некада мораш стати**

Поновите лекцију о кретању.

Прочитајте лекцију на 116, 117, 118, 119. страни. Подвуците најбитније.

**Запишите у ваше свеске:**

* Путања коју тело пређе за одређено време назива се **пут.**
* Тела се крећу различитом  **брзином**.
* Она се могу зауставити ако их **нешто** или **неко**  заустави на путу којим се крећу

(препрека, ветар, кочење...)

* Тела се крећу кроз воду, ваздух или неку другу **средину.** Она пружа

отпор кретању тела ( пр. кретање кроз воду и поред ње.)

* Ако је средина **гушћа** отпор је **већи.**
* Отпор средине кретању тела зависи од **облика** тела и његовог чеоног (предњег) дела.
* Тело се **брже и спорије** креће зависно од **подлоге** (храпава, равна, тврда , мека).
* Ако се тело креће **равним додирним површинама** оно **клизи** па је његово кретање **теже,**  у односу на тело које се креће  **заобњеним површинама.** Тада се оно котрља и **брже**  се креће (пр. кутија за играчке без точкића или са њима).

**Задатак:**

**Усмено** одговорите на питања у уџбенику (стр .119);

**Само прочитајте** лекцију Пређени пут како бисте кроз примере уочили шта све утиче на пређени пут.

**Поновите** за четвртак све што сте до сада учили о сировинама,енергији и раду.

*Предмет:* **Народна традиција**

*Наставна јединица*: **Како се некад пловило рекама**

* Прочитајте у вашим књигама стране 47 и 48
* Одговорите на следећа питања:

1. Које је било прво и најспростије средство којим су људи пловили у далекој прошлости ?
2. Како настаје чун и како се он покреће?
3. Од које грађе се праве чамци, како се покрећу и чему служе ?
4. Која роба се превозила лађама ?
5. По чему су лађе добијале своје називе ?
6. Када је настао пароброд ?
7. Где је саграђено прво бродоградилиште у Србији ?

*Задатак:* Направите од папира чамчић.

Погледајте на Youtube каналу: Како направити брод од папира

**СРЕДА, 28. 4. 2020.**

Наставни предмет: **Математика**

Наставна јединица: **Неједначине у скупу No, 1. део**

**Преписати у свеску:**

Неједначину решавамо по истом поступку по којем се решава једначина.

Х · 12 < 72

Х · 12 = 72 Х · 12 < 72

Х = 72 : 12 Х < 72 : 12

Х= 6 Х < 6

Х ∈ { 0, 1, 2, 3, 4, 5 }

55 · Х > 550 Х ∙ 65 < 3 640 : 7

Х > 550 : 55 Х ∙ 65 < 3 640 : 7

Х > 10 Х ∙ 65 < 520

Х ∈ { 11, 12, 13......∞ } Х < 520 : 65

Х < 8

Х ∈ { 0, 1, 2, 3 , 4, 5, 6, 7 }

Х ∙ 50 + 70 ≥ 570

Х ∙ 50 ≥ 570 – 70

Х ∙ 50 ≥ 500

Х ≥ 500 : 50

Х ≥ 10

Х ∈ { 10, 11, 12...∞ }

Радимо задатке :

Уџбеник стр. 135. задатак 1.

и

7 ∙ Х + 40 < 600 10 ∙ ( Х + 5 ) < 150

**Предмет**: Српски језик

**Наставна јединица** : Реченице – значење, облик, састав

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шта су реченице? На више начина можемо одговорити на ово питање.

Реченица је мисао исказана или написана речима.

Реченица је скуп речи (или само једна реч) који има одређено значење.

Реченице су изговорени или написани искази, у њима су речи сложене по правилима нашег језика.

Реченице по значењу могу бити : а) **обавештајне** (.)

б) **упитне** (?)

в) **узвичне** (!)

г) **заповедне** (!)

Могу имати **потврдни и одрични** облик.

По саставу могу бити : а) **просте** (просте – непроширене и просте – проширене),

б) **сложене** (имају два или више предиката).

**ВЕЖБАЊЕ :**

1. Напишите по један пример за свеку врсту реченица по значењу у потврдном и одричном облику.

2. Напишите једну просту непроширену реченицу, а затим је проширите.

3. Напишите једну сложену реченицу.

Водите рачуна о рукопису, као и знацима интерпункције!

Предмет**: Ликовна култура**

Наставна јединица**: Од старог до новог -израда музичких инсрумената (звечка,бубањ)**

Да бисте урадили овај задатак, почните од играчака које више не користите или потражитепомоћ родитеља. Вероватно имају неке кутије, флаше које можете да искористите или...

Украсите их колажом,украсним или креп-папиром, тканином, вуницом...по вашем избору.

Направите звечку или бубањ који ће послужити за игру вама или млађем брату, сестри.

**ЧЕТВРТАК, 29. 4. 2020.**

**Предмет**: Српски језик

**Наставна јединица** : Проширивање реченица; субјекатски и предикатски скуп речи

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Да се подсетимо службе (функције речи у реченици) :

Главни делови (чланови реченице) су **субјекат** и **предикат**.

Могу бити састављени од једне или више речи.

**1.Субјекат** – главна реч о којој се говори, вршилац радње.

Добија се на питање **КО?** (за бића), **ШТА?** (за предмет, ствари).

**2.Предикат** – казује шта субјекат ради или казује нешто о субјекту.

ПРИМЕР :

плакао је из свег гласа.

Малени дечак

**СУБЈЕКАТ ПРЕДИКАТ**

Субјекат (дечак) ближе је одређен придевом малени.

Те две речи – Малени дечак, чине **субјекатски скуп речи.**

Предикат (плакао је) и речи које означавају начин обављања радње (из свег гласа) чине **предикатски скуп речи.**

* *Проширивање реченица скуповима речи* -

Непроширене реченице могу се приширити новим речима.

Пас лаје.

**Црни** пас лаје **у дворишту.**

**Црни** пас, **мој љубимац**, лаје **гласно у дворишту.**

**Уплашени, црни** пас, **мој љубимац**, лаје **јутрос гласно у дворишту.**

Пошто су овде у субјекатском скупу речи груписане око именице пас (уплашени, црни, мој љубимац) и чине једну целину, онда је то **именички скуп речи.**

У предикатском скупу, главна реч је глагол лаје. Остале речи су глаголски додаци за **време** ( јутрос ), **начин** (гласно), **место** (у дворишту).

Ови глаголски додаци називају се **прилошке одредбе.**

У предикатском скупу, често се уз глагол налазе и именички скупови.

**ДОМАЋИ ЗАДАТАК:**

Прошири новим и занимљивим појединостима следећу басну :

**Лав, бикови и лисица**

**Лав је видео три бика, који су живели у слози и љубави, па није смео на њих да удари. Послао је лисицу, те их она завади и растави. Онда је лав на свакога посебно нападао и свој тројици дошао главе.**

**По Доситеју Обрадовићу**

Инструкције :

-Замисли предео у ком се сусрећу лав бикови и лисица и опиши га.

-Како је лав сазнао да бикови живе у слози и љубави?

-Како је убедио лисицу да завади бикове?

-Како је текла борба између лава и бикова?

Својом маштом и причањем отклонићеш празнине у тексту.

Пиши лепо, читко и уред

Наставни предмет: **Математика**

Наставна јединица: **Неједначине у скупу No, 2. део**

Радимо задатке:

Радна свеска стр. 73. задатак 1, 2. и 3.

Предмет: **Природа и друштво**

Наставна јединица: **Сировине, енергија, рад, систематизација**

*Предмет:* **Физичко васпитање**

*Наставна јединица*: **Вежбе истезања ( 2. део )**

* Како ових недеља проводите време у затвореном простору, ево предлога да урадите неколико вежби које ће вам бити од велике користи.
* За почетак седните на столицу. Спојимо дланове и прсте леве и десне руке и гурамо их један према другом у смеру ка доле.

Вежбу радимо тако неколико пута.

* Станемо у благи раскорак, нагнемо се у страну и једну руку испружимо изнад главе, другом руком се наслањамо на бутину.

Вежбу радимо на обе стране по 5 пута!

* Лезите на стомак. Обема рукама ухватите горње делове стопала леве и десне ноге. Полако се њишите у страну.

*Задатак:* Погледајте на Youtube каналу: Јутарње вежбе за загревање